Diuaro indas
Diuaro indas, arba vakuuminė kolba – indas, išlaikantis pastovią jo turinio temperatūrą (šiluminė energija nepatenka į vidų ir neišeina iš jo). Dažniausiai naudojamas skystam azotui laikyti. Paprasčiausiame 20 litrų Diuaro inde skystas azotas, iki visiško išgaravimo, išsilaiko apie 1 mėnesį. Jį sudaro du indai blizgančiais paviršiais, sudėti vienas į kitą bei perskirti vakuumo tarpu. Vakuumas stabdo energijos perdavimą šilumos laidumo ir konvekcijos būdu, o blizgantis paviršius - spinduliavimo būdu.